बुराड़ी में 11 लोगों की मौतों की जांच में लगी पुलिस लगातार उस शख्स को खोज रही है जिसने इन सबके लिए परिवार को उकसाया। गहन छानबीन के बाद पुलिस को ऐसा कोई बाबा या तांत्रिक नहीं मिला जिसने इस कांड को अंजाम देने में कोई भूमिका निभाई हो। अब पुलिस की पूरी जांच छोटे भाई ललित भाटिया पर टिक गई है। अब पुलिस उसे ही इस रहस्यमयी वारदात का मास्टरमाइंड मान रही है। ललित की निजी जिंदगी के बारे में छानबीन की जा रही है कि आखिर उसने इतनी बड़ी घटना की प्लानिंग क्यों की थी और परिवार के लोग उसे क्यों फॉलो कर रहे थे?